Paasapäev
19.08.2019
Obinitsa kirik
19. augustil peetav paasapäiv ehk Issandamuutmise püha on aasta tähtsaim päev Mokornulga ehk Obinitsa kandi setode jaoks. Paasapäeva tähistamine algab juba päev varem õhtuse jumalateenistusega Obinitsa kirikus ja ristikäiguga Obinitsa järve äärde. Paasapäeva hommikul toimub kirikus hommikune jumalateenistus, millele järgneb ristikäik ja söömaaeg lahkunud omastega nende kalmudel. Pärastlõunal on Obinitsa sõbrad oodatud seto ateljee-galeriisse, et seto tantsu ja leelot nautida. Hilisõhtul on pidu külakeskuse juures.
Külalistel palume tulla väikeste gruppidena ja austada kohalikke kombeid.